Diari Oficial de la Generalitat Valenciana


Sumari del DOGV 8186, del 07-12-2017 (2017/11109)

Bases de la convocatòria per a la provisió en propietat de dues places d'oficial/a de la policia local pel torn de promoció interna per mitjà del procediment selectiu de concurs oposició.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11683


Data del document
:   23-11-2017

Organisme emissor
:   Ajuntament de Puçol

Tipus de document
:   Anunci

Descriptors 

:   * Puçol
    * concurs administratiu

Bases de la convocatòria per a la provisió en propietat de dues places d'oficial/a de la policia local pel torn de promoció interna per mitjà del procediment selectiu de concurs oposició. [2017/11110]  
Mitjançant la Resolució de l'Alcaldia Presidència número 4183/2017, de 23 de novembre, s'ha aprovat:  
  
«Bases de la convocatòria per a la provisió en propietat de dues places d'oficial/a de la policia local de l'Ajuntament de Puçol pel torn de promoció interna per mitjà del procediment selectiu de concurs oposició  
  
De conformitat amb els documents que es troben en l'expedient, la normativa que s'hi indica, l'informe del Departament de Personal i de la Intervenció General Municipal, i de conformitat amb el que assenyala la Llei 7/1985, de bases de règim local, cal aprovar les bases que es detallen a continuació, de la convocatòria per a proveir en propietat dues places d'oficial de la policia local per mitjà de promoció interna.  
  
És objecte de les presents bases la provisió en propietat de dues places d'oficial/a de la policia local de l'escala d'administració especial, subescala de serveis especials, classe de policia local i els seus auxiliars, escala bàsica, grup C1 de titulació de l'article 76 del text refós de la Llei de l'Estatut Bàsic de l'Empleat Públic, aprovat per Reial decret legislatiu 5/2015, de 30 d'octubre, incloses en l'oferta d'ocupació pública de l'Ajuntament de Puçol, que seran proveïdes per promoció interna d'acord amb el que disposa la Llei de la Generalitat Valenciana 6/1999, de 19 d'abril, de policies locals i de coordinació de policies locals de la Comunitat Valenciana, i el Decret 88/2001, de 24 d'abril, del Govern Valencià, pel qual s'estableixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana.  
Les dues places que es convoquen corresponen als llocs de treball següents: 6.6 i 6.31 de la relació de llocs de treball municipal.  
Aquestes places es troben incloses en l'oferta d'ocupació pública de 2017, publicada en el Diari Oficial de la Generalitat Valenciana número 8167, de data 10 de novembre de 2017.  
El sistema selectiu serà el concurs oposició.  
  
Normes generals  
  
Primera. Places màximes a proveir  
El tribunal no podrà declarar que ha superat el procés selectiu un nombre d'aspirants superior al de places convocades, sense perjudici del que disposa l'article 61.8, paràgraf 2n, del text refós de la Llei de l'Estatut Bàsic de l'Empleat Públic.  
Al nombre de places convocades podran agregar-se les vacants que es produïsquen fins que finalitze el procés selectiu. Si s'incrementa el nombre de places d'acord amb el que s'ha exposat anteriorment, s'adoptarà el corresponent acord en què es concretarà el nombre d'aquestes i el sistema selectiu d'acord amb l'annex II del Decret 88/2001, de 24 d'abril, del Govern Valencià.  
  
Segona. Requisits de les persones aspirants  
Per a ser admés/a al present procés selectiu per a accés a la funció pública local, serà necessari, referits al dia en què finalitze el termini de presentació d'instàncies, complir els requisits següents:  
a) Ser funcionari/ària de carrera integrat en la subescala de serveis especials, classe de policia local i els seus auxiliars, categoria d'agent de la policia local, en l'Ajuntament de Puçol.  
b) Estar en possessió del títol de Batxiller o Tècnic o equivalent, o en condicions d'obtindre'l en la data en què acabe el termini de presentació d'instàncies; o bé haver superat el curs d'habilitació corresponent organitzat per l'IVASPE. En tot cas l'equivalència haurà de ser aportada per l'aspirant per mitjà de certificat expedit a aquest efecte per l'Administració competent en cada cas.  
c) Haver romàs, almenys, dos anys com a funcionari/ària de carrera en la categoria immediatament inferior.  
d) No patir cap malaltia ni cap defecte físic que li impedisca el normal exercici de les funcions pròpies de l'escala bàsica, categoria d'oficial/a, de conformitat amb el quadre d'exclusions mèdiques establides en l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
  
e) No trobar-se suspés/a en ferm ni inhabilitat/ada per a l'exercici de les funcions públiques.  
f) Estar en possessió dels permisos que habiliten per a la conducció de les classes B i A que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.  
  
Tercera. Forma i termini de presentació d'instàncies  
Les instàncies per a sol·licitar prendre part en la present convocatòria es dirigiran a l'Alcaldia de l'Ajuntament de Puçol, i es presentaran en el Registre General de l'Ajuntament, o en la forma que determina la Llei 39/2015, d'1 d'octubre, del procediment administratiu comú de les administracions públiques. Es pot utilitzar la instància model que facilitarà l'Oficina d'Informació Municipal en el mateix ajuntament i a través d'internet municipal (www.puçol.es) durant un termini de 20 dies hàbils a partir de l'endemà de la publicació de l'extracte d'aquesta convocatòria en el Boletín Oficial del Estado.  
A la instància s'adjuntarà justificant de l'abonament dels drets d'examen, de conformitat amb l'ordenança fiscal reguladora de la taxa que es troba en vigor per concurrència a les proves selectives per a l'ingrés del personal.  
A aquest efecte, s'haurà d'omplir l'imprés d'autoliquidació que figura en la web municipal, sense que corresponga gir postal o telegràfic. En el resguard haurà de fer-se constar la convocatòria a què correspon l'ingrés.  
La devolució dels drets d'examen no serà procedent en els supòsits d'exclusió de les proves selectives per causa imputable a la persona interessada. Juntament amb la instància s'haurà de presentar la documentació acreditativa en sobre tancat dels mèrits degudament compulsats. No es tindrà en compte cap mèrit que no s'acredite en aqueix moment.  
  
Quarta. Admissió d'aspirants  
Per a ser personal admés en les proves selectives, bastarà que les persones aspirants declaren en les seues instàncies que reuneixen totes les condicions exigides en aquestes bases referides a la data de finalització del termini de presentació d'instàncies, i que hagen abonat els drets d'examen.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista provisional de personal admés i exclòs, la qual s'adoptarà atenent el que les persones aspirants hagen declarat. La resolució esmentada es publicarà en el Butlletí Oficial de la Província de València i en el tauler municipal, i es concedirà un termini de 10 dies hàbils a partir de l'endemà de la publicació en el Butlletí Oficial de la Província de València perquè es puguen formular reclamacions o esmenar els defectes, si són esmenables, que hagen motivat l'exclusió.  
Conclòs el termini de presentació de reclamacions i esmenes i resoltes aquestes, l'Alcaldia elevarà a definitiva la llista de personal admés i exclòs mitjançant una resolució que es publicarà igualment en el Butlletí Oficial de la Província de València i en el tauler d'edictes de l'Ajuntament.  
La dita publicació servirà de notificació als efectes d'impugnacions i recursos. En la mateixa resolució es determinarà el lloc, la data i l'hora del començament del primer exercici, així com l'ordre de crida dels aspirants.  
Els errors de fet podran esmenar-se en qualsevol moment, d'ofici o a petició de la persona interessada.  
  
Cinquena. Tribunal qualificador  
Els òrgans de selecció seran col·legiats, la seua composició haurà d'ajustar-se als principis d'imparcialitat i professionalitat dels seus membres. No podrà formar part dels òrgans de selecció el personal d'elecció o de designació política, el personal funcionari interí i el personal eventual. La pertinença als òrgans de selecció serà sempre a títol individual, i no es podrà exercir aquesta en representació o per compte de ningú. La composició dels tribunals de selecció serà predominantment tècnica i els seus membres hauran de posseir una titulació igual o superior a la requerida per als llocs de treball que s'han de proveir i pertànyer al mateix subgrup o subgrups superiors. Junt amb els membres titulars del tribunal qualificador es designaran els seus suplents.  
  
El tribunal selectiu estarà integrat pels següents membres, tots ells/elles amb veu i vot, i es tendirà en la mesura que siga possible a la paritat entre home i dona, de conformitat amb el que assenyala el text refós de la Llei de l'Estatut Bàsic de l'Empleat Públic:  
- President/a: una persona funcionària de carrera de la mateixa categoria o superior a la plaça que es convoca, designada per qui presideix la corporació.  
- Secretari/ària: el o la de la corporació o una altra persona funcionària en qui delegue, que actuarà a més com a vocal.  
- Vocals:  
· Un vocal designat per la direcció general de la Generalitat Valenciana competent en matèria de policia local.  
· Un vocal designat per la direcció general de la Generalitat Valenciana competent en matèria d'Administració local.  
· Tres persones funcionàries de carrera pertanyents a cossos de policia local de la Comunitat Valenciana de categoria igual o superior a la que es convoca, designades per la presidència de la corporació.  
En cas d'absència de la presidència titular i suplent, aquesta correspondrà exercir-la al/la vocal de major edat. El tribunal podrà estar assistit per titulats/ades especialistes per a la formulació i qualificació de les proves d'aptitud medicopsicològica, físiques i idioma valencià, que es limitaran a l'exercici de les seues respectives especialitats i col·laboraran amb els tribunals basant-se exclusivament en aquestes.  
La composició del tribunal inclourà la dels respectius suplents i es farà pública junt amb la llista provisional d'admesos i exclosos, i s'hi publicaran també els assessors tècnics en aquest. El personal que assessore estarà així mateix sotmés a les causes de recusació i abstenció que el tribunal, d'acord amb el que estableixen els articles 23 i 24 de la Llei 40/2015, d'1 d'octubre, de règim jurídic del sector públic.  
El president de la corporació podrà nomenar com a membres del tribunal funcionaris d'altres administracions d'acord amb el principi de col·laboració i cooperació interadministrativa atenent la professionalitat dels llocs que es pretenen cobrir.  
El tribunal no podrà constituir-se ni actuar sense l'assistència, com a mínim, de la meitat dels seus membres titulars o suplents indistintament. Als efectes del que disposa l'annex IV del Reial decret 462/2002, de 24 de maig, el tribunal que actua en aquesta prova selectiva tindrà la categoria segona de les arreplegades en aquell, tant respecte de les assistències dels/les membres del tribunal com dels seus assessors/ores i col·laboradors/ores.  
El tribunal té el deure de vetlar, d'acord amb l'article 14 de la Constitució Espanyola, per l'estricte compliment del principi d'igualtat d'oportunitats entre ambdós sexes.  
La secretaria alçarà acta de la constitució i actuacions del tribunal.  
  
  
Sisena. Començament i desenvolupament de l'oposició  
El primer exercici començarà en la data que s'anunciarà en l'acord pel qual s'aprova la llista definitiva d'aspirants admesos i exclosos.  
  
Les persones aspirants seran convocades en crida única, excepte casos de força major, degudament justificats i apreciats lliurement pel tribunal. La no-presentació d'una persona aspirant en el moment de ser cridada a qualsevol de les proves obligatòries determinarà automàticament la pèrdua del seu dret a participar en el procés selectiu, per la qual cosa en quedarà exclosa.  
El tribunal podrà requerir els aspirants, en qualsevol moment, perquè acrediten la seua identitat. A aquest fi hauran d'anar proveïts del DNI o document oficial que n'acredite la identitat.  
La data, l'hora i el lloc del començament de les proves s'anunciarà en la publicació de la resolució definitiva que aprove la llista d'admesos/es i exclosos/es, a què es refereix la norma quarta anterior.  
Una vegada començades les proves selectives no serà obligatòria la publicació dels següents anuncis de celebració dels restants exercicis en el Butlletí Oficial de la Província de València. Aquests anuncis hauran de fer-se públics pel tribunal en el tauler d'edictes de la corporació.  
  
La crida per a la sessió següent d'un mateix exercici haurà de realitzar-se amb un termini mínim d'antelació de 24 hores des de l'inici de la sessió anterior, mentre que la convocatòria per a un exercici distint haurà de respectar un termini mínim de dos dies.  
Finalitzada la fase d'oposició, a la puntuació obtinguda se sumarà, si és el cas, les resultants de la fase de concurs.  
  
Setena. Relació de personal aprovat i curs selectiu  
Finalitzades les proves selectives, el tribunal farà pública la relació de persones aspirants aprovades, si n'hi ha, per ordre de puntuació aconseguida, elevarà la dita relació a l'òrgan competent i remetrà així mateix l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.  
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistira l'empat, aquest es dirimirà per la major puntuació obtinguda en els distints apartats del barem del concurs, pel mateix ordre en què figuren indicats.  
Prèvia presentació de la documentació exigida, els/les aspirants proposats s'incorporaran a l'Institut Valencià de Seguretat Pública i Emergències (IVASPE) per a realitzar el primer curs de capacitació teoricopràctic que se celebre de la categoria d'oficial de policia local. Prèviament, amb efectes durant la duració del curs, seran nomenats/ades funcionaris/àries en pràctiques, i els serà aplicable el que preveu l'article 34.2 i 53 de la Llei 6/1999, de 19 d'abril, de coordinació de la policia local.  
Superat el curs, l'Institut comunicarà a l'òrgan competent la relació dels/les aspirants que l'hagen superat, amb indicació de les qualificacions obtingudes.  
Els/les aspirants que no superaren el curs teoricopràctic cessaran com a funcionaris/àries en pràctiques, i podran ser nomenats/ades de nou quan s'incorporen al curs següent. Si no superen aquest segon, perdran definitivament el seu dret de reserva de plaça, i s'entendrà acabat el procés selectiu als efectes de poder convocar novament la plaça o places que no s'hagueren cobert.  
Els/les que no pogueren realitzar el curs selectiu per qualsevol causa de força major degudament justificada i apreciada per l'Administració, l'efectuaran, si no persisteixen tals circumstàncies, en la convocatòria immediata posterior. Aquells/es aspirants que hagueren realitzat amb anterioritat el curs selectiu per a l'accés a la mateixa escala de la policia local en els municipis de la Comunitat Valenciana quedaran exempts de realitzar-lo, mitjançant una resolució del director general competent en matèria de policia local, a proposta de la direcció de l'IVASPE, si no hagueren transcorregut més de quatre anys des de la data de realització i superació d'aquest i no s'haguera alterat substancialment el seu contingut.  
  
Huitena. Presentació de documents  
Les persones aspirants proposades pel tribunal hauran d'aportar davant de la corporació, en el termini de 20 dies hàbils des que es faça pública la relació d'aquestes, els documents acreditatius de les condicions de capacitat i requisits exigits en la norma segona de la present convocatòria.  
Les persones aspirants que tingueren la condició de funcionaris/àries de carrera quedaran exempts/es de justificar documentalment les condicions generals a què es refereix la base segona que ja hagueren sigut provades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari/ària de carrera i el títol acadèmic exigit.  
Els/les que dins del termini indicat, i excepte cas de força major, no presentaren la documentació, o d'aquesta es deduïra que no tenen algun dels requisits exigits, no podran ser nomenats/ades funcionaris/àries, i es donarà lloc a la invalidesa de l'actuació del/de la interessat/ada i la nul·litat subsegüent dels actes del tribunal respecte a aquest/a, sense perjudici de la responsabilitat en què pogueren haver incorregut per falsedat en la seua instància. El tribunal podrà proposar la inclusió en la llista d'admesos/es del mateix nombre d'exclosos per les anteriors causes, que s'incorporaran a la realització del curs selectiu.  
  
Novena. Nomenament  
Complits els requisits precedents, i si és el cas, superat el corresponent curs de capacitació, s'efectuarà el nomenament de les persones aspirants proposades com a funcionaris/àries de carrera, en el termini màxim de 15 dies, des de la comunicació de l'IVASPE, i hauran de prendre possessió del càrrec en el termini de 30 dies a comptar del següent a aquell en què els siga notificat el nomenament.  
  
Deu. Normativa i recursos  
La convocatòria es regirà, en el que no preveuen aquestes bases, per la normativa bàsica estatal sobre la funció pública continguda en el text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre; la Llei 30/1984, de 2 d'agost, en el que resulte vigent; el text refós aprovat pel Reial decret legislatiu 781/1986, de 18 d'abril, en el que resulte vigent; el Reial decret 896/1991, de 7 de juny; així com per la normativa autonòmica valenciana sobre funció pública: la Llei 10/2010, de 9 de juliol, d'ordenació i gestió de la funció pública valenciana; el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; la Llei 6/1999, de 19 d'abril, de coordinació de la policia local; el Decret 88/2001, de 24 d'abril, del Govern Valencià, i la resta de normes reglamentàries.  
  
  
Onze. Normativa i recursos  
Les presents bases es publicaran en el Butlletí Oficial de la Província de València, l'anunci de la convocatòria en extracte en el Boletín Oficial del Estado, a través de la web municipal (www.puçol.es), i en el tauler d'edictes de la corporació.  
  
Fase d'oposició  
Primer exercici. De caràcter obligatori i eliminatori  
Consistirà a contestar per escrit un qüestionari de 50 preguntes tipus test, amb quatre respostes alternatives, relacionat amb temes professionals de policia, i el temari del qual, aplicada l'exempció, s'explícita en l'annex I d'aquestes bases en un temps màxim d'una hora i trenta minuts. Per al càlcul de les respostes errònies s'aplicarà la fórmula següent:  
  
 errors  
 encerts - \_\_\_\_\_\_\_\_\_\_\_\_\_\_\_\_\_  
 n-1  
Resultat = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ x 10  
 50  
  
Sent n el nombre de respostes alternatives.  
  
La qualificació d'aquest exercici en ambdós casos serà de 0 a 10 punts, i s'haurà d'obtindre un mínim de 5 punts per a superar-lo.  
  
Segon exercici. De caràcter obligatori i eliminatori  
Test d'aptituds personals. Es realitzarà un o més test dirigits a valorar les aptituds i actituds del/de l'aspirant per a l'exercici del lloc de treball d'oficial/a de la policia local.  
Els factors a mesurar d'aptituds mentals, de personalitat, factors específics, així com els barems específics per a la categoria d'oficial/a per a promoció interna, es remeten a la regulació establida en l'annex III de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
  
Per al plantejament i correcció de la prova test, així com per a la realització de les entrevistes, si és el cas, el tribunal estarà necessàriament assistit per, almenys, un/a psicòleg/òloga, què aplicarà els barems establits en la legislació vigent. La qualificació dels exercicis psicotècnics serà d'apte/a o no apte/a, i haurà de superar com a mínim l'aspirant, en el cas dels factors aptitudinals, 4 dels 6 factors a mesurar. Caldrà superar en tots els casos el factor d'intel·ligència general, sense que siga necessari que realitzen les proves d'avaluació d'aptituds mentals, hauran de realitzar únicament les proves relacionades amb els aspectes de personalitat.  
  
Tercer exercici. De caràcter obligatori i eliminatori  
Consistirà a superar proves d'aptitud física que posen de manifest la capacitat per a l'exercici del lloc de treball el contingut i marques mínimes de les quals s'assenyalen en l'annex I de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.  
La qualificació d'aquest exercici serà d'apte/a o no apte/a, i s'haurà de superar com a mínim dues de les proves per a ser declarat/ada apte/a.  
Prèviament a l'inici d'aquesta prova els/les aspirants hauran de presentar certificat mèdic oficial actualitzat, en el qual es faça constar expressament la seua capacitat per a concórrer a aquesta prova.  
  
Quart exercici. De caràcter obligatori i no eliminatori  
Consistirà a traduir del valencià al castellà, i viceversa, un text proposat pel tribunal, en un temps a determinar. Aquest exercici es qualificarà de 0 a 4 punts.  
  
Cinqué exercici. De caràcter obligatori i eliminatori  
Consistirà a desenvolupar per escrit durant un període màxim d'hora i mitja, dos temes de quatre triats per sorteig, dels continguts en el temari que figura en l'annex. Aquests temes seran llegits en sessió pública davant del tribunal, que podrà formular les preguntes o aclariments que sobre aquests jutge oportuns. Es valorarà la claredat d'idees, la facilitat d'expressió i el coneixement sobre els temes exposats.  
  
Amb motiu de l'exempció de temes, prevista en la normativa referenciada en aquestes bases per a la promoció interna, se'ls realitzarà el sorteig únicament dels temes de què han d'examinar-se.  
La qualificació d'aquest exercici en ambdós casos serà de 0 a 10 punts, i s'haurà d'obtindre un mínim de 5 punts per a superar-lo.  
  
Sisé exercici. De caràcter obligatori i eliminatori  
Pràctica consistent en la realització d'un exercici escrit, amb una duració màxima d'una hora, que fixarà el tribunal abans de la realització d'aquest, que versarà sobre el desenvolupament d'un supòsit policial sobre les activitats, funcions i serveis propis de l'ocupació d'oficial/a, així com, si és el cas, sobre la redacció de documents policials. Es valorarà la claredat i exposició de totes les actuacions i mesures que hagen d'adoptar-se en relació amb el supòsit plantejat.  
Es podran acompanyar o fixar sobre plànol que aporte el tribunal les actuacions policials.  
La qualificació d'aquest exercici serà de 0 a 10 punts, i s'haurà d'obtindre un mínim de 5 punts per a superar-lo.  
  
Seté exercici. De caràcter obligatori i eliminatori  
Reconeixement mèdic. A practicar pel tribunal mèdic que es designe a aquest efecte. Es realitzaran totes les proves clíniques, analítiques o complementàries o de qualsevol altra classe que es consideren necessàries per a comprovar que l'opositor/a no està incurs/a en el quadre d'exclusions assenyalades en l'annex II, apartat B, de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic. La qualificació d'aquesta prova serà d'apte/a o no apte/a.  
  
Fase de concurs  
Finalitzada la fase d'oposició en el torn de promoció interna, es valoraran els mèrits aportats pels/les aspirants que l'hagen superat, d'acord amb el barem per a la valoració dels mèrits en els concursos regulat en l'annex de l'Ordre de 23 de novembre de 2005, de la Conselleria de Justícia, Interior i Administracions Públiques, per la qual s'aprova el barem general per a la valoració dels mèrits en els concursos oposició convocats per a la selecció dels membres dels cossos de policia local de la Comunitat Valenciana, concretament l'escala bàsica, categoria oficial/a.  
La puntuació obtinguda en la fase de concurs se sumarà a l'obtinguda en la fase d'oposició, i l'ordre de prioritat per a l'adjudicació de les places serà el determinat per la puntuació total obtinguda.  
  
Contra aquestes bases, que posen fi a la via administrativa, es pot interposar, alternativament, o recurs de reposició potestatiu, en el termini d'un mes a comptar des de l'endemà de la seua publicació, davant de l'alcalde d'aquest ajuntament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), o recurs contenciós administratiu, davant dels jutjats contenciosos administratius de València, en el termini de dos mesos, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga exercir qualsevol altre recurs o acció que estime procedent.   
Contra tots els actes administratius definitius que es deriven de les bases podran ser interposats per les persones interessades els oportuns recursos en els casos i en la forma establits en l'article 112 i següents de la Llei 39/2015, d'1 d'octubre, del procediment administratiu comú de les administracions públiques.  
Exempcions per a la promoció interna. Al no existir places de torn lliure, i d'acord amb el que estableix l'article 2 de l'Ordre d'1 de juny de 2001, de la Conselleria de Justícia i Administracions Públiques, de desplegament del Decret 88/2001, del Govern Valencià, de 24 d'abril de 2001, per la qual s'aproven les bases i criteris uniformes per a la selecció, promoció i mobilitat de les policies locals de la Comunitat Valenciana, escala bàsica, d'acord amb el que estableix la regulació sobre funció pública, s'estableixen excepcions de temes ja exigits en l'ingrés a la categoria immediatament inferior, i per tant només es publiquen en aquestes bases els temes que no resulten exempts de realitzar per la promoció interna.  
  
  
ANNEX  
Temari  
  
Dret penal, policia administrativa i psicosociologia  
Tema 1. Modificacions substancials del Codi Penal de la Llei orgànica 1/2015, de 30 de març. Llei orgànica 4/2015, de 30 de març, de protecció de la seguretat ciutadana.  
Tema 2. Modificacions substancials en l'Administració. Llei 39/2015, d'1 d'octubre, del procediment administratiu comú de les administracions públiques. Llei 40/2015, d'1 d'octubre, de règim jurídic del sector públic.  
Tema 3. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió?). Regles bàsiques per a l'exercici del comandament. Activitats més característiques del comandament.  
Tema 4. Característiques del comandament. Funcions del comandament (planificar, executar, organitzar, coordinar?). Estils de manar. Aspectes que distingeixen un/a bon/a cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament-subordinat. Les reunions.  
Tema 5. Presa de decisions. El procés de decisió. Reixa de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor/a. Com a tècnic/a. Com a administrador/a. Deures per raó de càrrec amb els/as subordinats/ades. Deures amb la seua organització.  
  
Trànsit i circulació  
Tema 6. El trànsit i la seguretat viària: concepte i objectius. L'home i la dona com a element de seguretat viària. Els/les conductors/res. Els/les vianants. El vehicle. Les vies.  
Tema 7. La normativa sobre trànsit, circulació de vehicles de motor i seguretat viària: la Llei de bases i el seu text articulat. Tipificació de les principals infraccions. Infraccions de trànsit que constitueixen delicte.  
Tema 8. Reglament general de vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.  
Tema 9. Autoritzacions administratives per a conduir. Autoritzacions relatives a vehicles. Anul·lació, revocació i intervenció d'autoritzacions.  
Tema 10. Matriculació de vehicles. Reforma en els vehicles. Ciclomotors. Vehicles especials. Vehicles històrics. Dispositius de limitació de velocitat. Inspecció Tècnica de Vehicles. Responsabilitat civil i l'assegurança obligatòria en els vehicles de motor.  
  
Comunicació, mediació i temes locals  
Tema 11. Concepte i procés de la comunicació. Elements de la comunicació. La comunicació no verbal. Xarxes de comunicació. Fluxos de comunicació. Problemes i barreres de la comunicació. El rumor.  
  
Tema 12. Intermediació policial.  
Tema 13. Pla d'igualtat per a empleades i empleats de l'Ajuntament de Puçol.»  
  
Cosa que es fa pública perquè se'n prenga coneixement i als efectes oportuns.  
  
Puçol, 23 de novembre de 2017.- L'alcaldessa: M.ª Dolores Sánchez Parra.